ΔΗΜΟΣ ΑΓΙΑΣ ΒΑΡΒΑΡΑΣ



*Γραφείο Τύπου*

**ΔΕΛΤΙΟ ΤΥΠΟΥ *1/7/2022***

**Νέα παραλαβή δημοτικού αυτοκινήτου-εκχιονιστικού-αλατιέρας**

Ο Δήμος Αγίας Βαρβάρας έχει  προγραμματίσει πλήρη ανανέωση του στόλου των αυτοκινήτων και μηχανημάτων του, με τα οποία θα εξοπλιστούν  οι τεχνικές του υπηρεσίες  για καλύτερη και ολοκληρωμένη εξυπηρέτηση της πόλης.

Χτες,  Πέμπτη 30 Ιουνίου, μετά την πρώτη παραλαβή του ελαστικοφόρου φορτωτή, παρελήφθη  ολοκαίνουριο αυτοκίνητο που φέρει αποχιονιστικό μαχαίρι και αλατιέρα. Ένα πολύ χρήσιμο μηχάνημα  το οποίο περιμέναμε με πολλή χαρά για να θωρακίσει την πόλη μας στις δύσκολες μέρες του χειμώνα.

Αναμένεται σειρά αυτοκινήτων τα οποία θα καλύψουν την αδήριτη ανάγκη ανανέωσης του παρωχημένου και ελλειμματικού στόλου, όχι μόνον για λόγους εξυπηρέτησης του δήμου αλλά και για λόγους οικονομικούς, περιβαλλοντικούς και ασφάλειας καθώς τα δημοτικά αυτοκίνητα, όσα έχουν απομείνει, στη συντριπτική πλειοψηφία τους, έχουν ηλικία μεγαλύτερης των 15 ετών με σκληρή καθημερινή χρήση.